6. Kunstgræsbaner i [adresse] - tilskud til miljøforanstaltninger (Åben)
Tidl. politisk behandling
Forventet sagsgang
KF-U, ØK, BY
Lovgrundlag
SAGENS INDHOLD
Byrådet skal i denne sag tage stilling til, om man vil afsætte et rådighedsbeløb med 
tilhørende anlægsbevilling på 730.000 kr. til miljøforanstaltninger ved kunstgræs-
banerne i Hinnerup og Hammel. [adresse] har modtaget ansøgninger fra [adresse] 
Forening (HGF) og fra Hinnerup og Omegns Gymnastikforening (HOG) i forbindelse med opfyldelse af 
miljøkrav til deres kunstgræsbaner. 
Byrådet besluttede i forbindelse med mødet 23. februar 2021, at forvaltningen snarest muligt skal 
fremlægge et anlægsforslag, der skal medvirke til at løse de praktiske og økonomiske konsekvenser, der 
er forbundet med, at kunstgræsbanerne i Hammel og Hinnerup opfylder miljøkravene til banerne. 
Hammel GF – filterbrønd til fjernelse af zink
Det har siden anlæggelsen af kunstgræsbanen i Hammel i 2016 vist sig, at der er for meget zink i det vand, 
der afledes fra banen og videre til det anlagte forsinkelsesbassin. Forsinkelsesbassinet fungerer som 
miljøforanstaltning i forhold til rensning af overfladevandet fra kunstgræsbanen. Bassinet har vist sig ikke 
at være tilstrækkelig til, at grænseværdien for afledning af zink kan overholdes.
Hammel GF har i samarbejde med kommunens Teknik- og Miljøforvaltning undersøgt, hvordan vandet kan 
renses bedre. Som løsning kan Hammel GF etablere en filterbrønd til at fjerne zink i vandet fra 
kunstgræsbanen. Teknik og Miljø vurderer, at filterbrønden skal etableres hurtigst muligt for at minimere 
udledningen af zink.
På baggrund af oplysninger fra [adresse] vurderer Børn og Kultur, at filterbrønden kan etableres for ca. 
220.000 kr. 
HOG/Støtteforeningen – filter- og forsinkelsesløsning til rensning af drænvand 
HOG arbejder på at etablere et [adresse] anlæg med bl.a. en teknikbane ved siden af kunstgræsbanen i 
Hinnerup. [adresse] anlægget finansieres for HOG’s egne midler. Sideløbende hermed arbejder HOG på 
Oase-projektet, hvor Byrådet i Budget 2021-24 har afsat 8 mio. kr. til at realisere projektet med etablering 
af et klubhus (A-611ny). Situationsplan for Oase-projektet og [adresse] anlægget er vedlagt dagsordenen. 
HOG har i forbindelse med sagen oplyst, at teknikbanen ikke etableres af HOG, men i stedet etableres af 
HOG’s Støtteforening, der ejer og driver kunstgræsbanen [adresse]. 
HOG’s Støtteforening skal etablere et filteranlæg, som skal rense drænvandet fra teknikbanen, der 
etableres med kunstgræs. Det forventes, at foreningen desuden skal etablere en forsinkelsesløsning til 
rensning af vandet. Idet teknikbanen etableres, opstår der samtidigt et miljømæssigt krav om, at vandet fra 
den eksisterende kunstgræsbane ligeledes skal renses. Miljøkravene til kunstgræsbanerne er skærpet 
siden kunstgræsbanen i Hinnerup blev etableret, og banen er ikke etableret med forsinkelsesbassin på 
samme måde som kunstgræsbanerne i Hammel og Hadsten.   
Byråd
25-05-2021 19:00
Sagsnr. EMN-2021-00683
Kunstgræsbaneforeningen har ikke indsendt en konkret ansøgning om udlednings-tilladelse til 
miljøbehandling endnu, men foreningen er i dialog med Teknik og Miljø om løsninger til rensning af 
drænvandet. Det betyder, at det ikke er muligt på nuværende tidspunkt at vurdere præcist, hvilke 
miljøforanstaltninger, der er påkrævede i forbindelse med etableringen af teknikbanen. Teknik og Miljø 
vurderer, at udledningen og eventuel forurening fra den eksisterende kunstgræsbane skal undersøges 
nærmere inden der tages endelig stilling til en samlet løsning for rensning af overfladevandet fra både den 
eksisterende kunstgræsbane og teknikbanen. 
På baggrund af HOG’s oplysninger vurderer Børn og Kultur, at filteranlægget og en forsinkelsesløsning kan 
etableres for ca. 510.000 kr. Beløbet er baseret på et skøn, fordi der først skal tages stilling til en samlet 
løsning for rensning af overfladevandet.
Miljøforanstaltningerne ved kunstgræsbanerne i Hinnerup og Hammel forventes samlet set at koste ca. 
730.000 kr.  I beregningen indgår et beløb til uforudsete udgifter og rådgiverhonorar. Det bemærkes, at 
beregningen er behæftet med nogen usikkerhed, da der ikke er klarhed om den endelige løsning for 
teknikbanen og kunstgræsbanen i Hinnerup. Det anbefales, at en eventuel anlægsbevilling gives som et 
tilskud til henholdsvis Støtteforeningen i Hinnerup, som ejer kunstgræsbanen og etablerer [adresse] 
anlægget, og [adresse], som ejer kunstgræsbanen i Hammel. 
Hammel GF kan sætte etablering af filterbrønden i gang umiddelbart efter Byrådets eventuelle godkendelse 
af anlægsbevillingen. HOG’s Støtteforening kan igangsætte [adresse], når der er meddelt 
byggetilladelse og kunstgræsbaneforeningen har de nødvendige miljøtilladelser til bl.a. teknikbanen. Der 
må forventes en sagsbehandlingstid på selve udledningstilladelsen på to-tre måneder. 
Kunstgræsbanerne i [adresse] er anlagt med udgangspunkt i de rammer og vilkår, som Byrådet 
har fastsat for etableringen af kunstgræsbaner i [adresse]. Disse rammer og vilkår blev fastsat i 2012 i 
forbindelse med etableringen af kunstgræsbanen i Hinnerup på baggrund af anbefalinger fra [adresse] 
Idrætssamvirke. Der er fastsat følgende overordnede rammer og vilkår: 

Kunstgræsbanerne etableres, ejes og drives af foreningerne.

Favrskov Kommune yder et anlægstilskud til foreningen, og foreningen skal selv bidrage med minimum 
en mio. kr. til etableringen af kunstgræsbanen og påtage sig eventuelle udgifter derudover.

Anlægstilskuddet gives til én standard kunstgræsbane med nødvendigt udstyr og kan ikke anvendes 
til øvrige baner, ekstra spilområder eller lignende.

Foreningen skal selv varetage driften af banerne, og [adresse] yder et driftstilskud til banen.

Banen skal komme alle fodboldklubberne i kommunen til gode. 
VURDERING
Et anlægstilskud til Hammel GF’s kunstgræsbaneforening og HOG’s Støtteforening vil afvige fra de 
principper, som Byrådet har fastsat for kunstgræsbanernes anlæg og drift. Hvis Byrådet yder et tilskud til 
rensning af drænvandet fra teknikbanen i Hinnerup svarer det til, at der etableres mere end én 
kunstgræsbane i Hinnerup med kommunalt tilskud. HOG’s rådgiver vurderer, at 20 % af udgiften vedrører 
teknikbanen, mens 80 % vedrører den eksisterende kunstgræsbane. Hidtil er tilsvarende ønsker fra andre 
klubber om kommunal medfinansiering til mere end én kunstgræsbane blevet afvist. Det må forventes, at 
et tilskud som beskrevet vil danne præcedens. 
Det vurderes på den baggrund, at der kan opstå forventninger om, at Favrskov Kommune også fremadrettet 
vil påtage sig foreningernes udgifter til miljøforanstaltninger, som følge af kunstgræsbanernes drift. Det kan 
f.eks. være i forbindelse med udskiftning af gummipadden, der indeholder gummigranulat, og som er en 
større udgift på ca. 1 mio. kr. eller til andre miljømæssige tiltag. HOG’s Støtteforening står for at skulle 
udskifte gummipadden i løbet af de kommende år, og i den forbindelse kan der opstå krav om yderligere 
miljømæssige tiltag. Denne vedligeholdelsesudgift skal klubberne selv afholde, jf.  de rammer og vilkår 
Byrådet har fastsat for kunstgræsbanerne i [adresse].
Børn og Kultur gør desuden opmærksom på, at andre foreninger ligeledes kan have en forventning om 
tilskud til miljøforanstaltninger forbundet med deres anlægsprojekter. Det kan f.eks. være 
miljøforanstaltninger forbundet med tennis- og padelbaner.
I forhold til kunstgræsbanen i Hinnerup, opstår kravet om rensning af drænvandet fra den eksisterende 
kunstgræsbane fordi HOG ønsker, at den nye teknikbane etableres med kunstgræs. Det vil sige, at der 
som udgangspunkt ikke ville skulle etableres særlige miljøforanstaltninger til den eksisterende 
kunstgræsbane. I forbindelse med miljøsagsbehandlingen vil Teknik og Miljø vurdere miljøkravene. Den 
konkrete udformning af projektet i Hinnerup er endnu ikke fastlagt. Miljøvurdering og fastlæggelse af 
miljøkravene vil indgå i dette arbejde. 
Børn og Kultur peger på følgende to muligheder for at Byrådet yder støtte til miljøforanstaltninger i 
forbindelse med kunstgræsbanerne:
Muligheder for tilskud
Bemærkninger
1)
Der bevilliges fuld tilskud til de 
beskrevne miljøforanstaltninger. 
En håndsrækning til foreningernes drift 
af kunstgræsbanerne og en 
anerkendelse af den frivillige indsats. 
Kan danne præcedens.
2)
Der bevilliges fuld tilskud til miljø-
foranstaltningerne ved kunstgræs-
banen i Hammel. Der bevilliges 80% 
tilskud til miljøforanstaltningerne ved 
kunstgræsbanen i Hinnerup. 
Foreningen skal selv afholde 20% af 
udgifterne, der vedrører 
teknikbanen.
Kravet om rensning af vandet fra den 
eksisterende kunstgræsbane i Hinnerup 
opstår pga. etableringen af teknikbanen. 
Vilkåret om, at der ikke ydes tilskud til 
udgifter til ekstra kunstgræsbane-areal 
kan opretholdes. 
ØKONOMI
Det forventes at koste 730.000 kr. for [adresse], hvis der ydes fuld tilskud til de aktuelle miljøforanstaltninger 
i forbindelse med kunstgræsbanerne i Hinnerup og Hammel. Tilskuddet foreslås i givet fald udbetalt som 
et anlægstilskud til foreningerne på baggrund af dokumenterede udgifter. 
Idet foreningerne bag kunstgræsbanerne er momsregistrerede for udlejning af fast ejendom 
(kunstgræsbanerne), kan [adresse] ikke afløfte moms jf. positivlisten på tilskuddene. Det anlægstilskud, der 
udbetales til kunstgræsbanerne er eksklusiv moms. 
Hammel GF’s filterbrønd koster ca. 9.200 kr. i årlig drift til indkøb af nyt sand til brønden. HOG’s 
støtteforenings filteranlæg koster ca. 18.750 kr. i årlig drift til filtermaterialer og prøvetagninger. Det er 
forudsat, at foreningerne fortsat selv skal varetage driften af kunstgræsbanerne og de årlige driftsudgifter i 
den forbindelse. 
INDDRAGELSE
Børn og Kultur er løbende i dialog med Hammel GF og HOG om de konkrete projekter. 
INDSTILLING
Direktøren for Børn og Kultur indstiller til Byrådet:
1.
At tage stilling til rådighedsbeløb med tilhørende anlægsbevilling til miljøforanstaltninger til 
kunstgræsbanerne i Hinnerup og Hammel. 
BESLUTNING
.
Kultur- og Fritidsudvalget, 5. maj 2021:
Fraværende: Ingen
Kultur- og Fritidsudvalget indstiller, at der bevilliges rådighedsbeløb med tilhørende anlægsbevilling til 
miljøforanstaltninger til kunstgræsbanerne i Hinnerup og Hammel efter forslag 1. Dermed bevilliges fuldt 
tilskud til de beskrevne miljøforanstaltninger til kunstgræsbanerne i Hinnerup og Hammel.
Økonomiudvalget, 18. maj 2021:
Fraværende: Ingen
Indstillingen fra Kultur- og Fritidsudvalget indstilles godkendt med den præcisering, at udbetaling af 
anlægstilskud til foreningerne alene sker på baggrund af dokumenterede udgifter.
Byrådet, 25. maj 2021:
Fraværende: Georg Mathiesen
Godkendt.
Bilag
1.
Situationsplan - Projekt Oase- og [adresse] (2415665)
